MÄRTRITE HÄÄL
Märter, ladina keeles "martyr", muinaskreeka-martyr
1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Inimõiguste küsimus Hiinas on aastaid olnud jututeemaks
erinevates inimõiguste teemadega tegelevates organisatsioonides.
Poliitilised jõud on püüdnud avaldada selles osas oma mõju,
nõudes teisitimõtlejate ja usklikest vangide
olukorra parandamist ning nende vabastamist.
Hiina ametnikud ise on pidanud vankumatult kinni mõttest,
et kedagi ei saadeta vangi muidu,
kui vaid sotsiaalselt ja poliitiliselt segavatel põhjustel.
Hiina võimud peavad Hiinas tegutsevaid kodukogudusi
ebaseaduslikeks.
Kõik need tahetakse kanda riigi poolt loodud registrisse,
kuid kodukoguduste juhid kardavad,
et see toob kaasa teatud piirangute kehtestamise
ja uusi kinnipidamisi,
sest nad ei usalda Hiina ametlikku masinavärki.
Tere tulemast vaatama saadet "Märtrite hääl"!
Mina olen Juhani Huotari
ja mu tänaseks külaliseks on Marjukka Lehtonen
Jyväskylä Stefanus kontorist.
- Tere tulemast! Tänan!
Vaatame kohe üht huvitavat lugu sellest,
mis Hiinas on toimumas
ja mis juhtus ühes linnas, mida siin videos ka näidatakse.
Puudutagu see me kõigi südameid!
Hiinast Ameerikasse - lahutatuna oma perest.
Isa nuttis, kuna ta tundis minust suurt puudust.
Ta ei tahtnud, et läheksin ülikooli,
sest see oli kaugel ja me poleks saanud näha üksteist.
Tuhandeid kilomeetreid eemal kodust
õppis hiinlanna Esther Yang Zue USA teoloogilises seminaris,
kui korraga kuulis, et ta vanemad arreteeriti keset ööd.
Ma ei mõista.
Nad viidi minema ja me koguduse hoone hävitati.
Oma esimeses teleintervjuus peale seda vahejuhtumit
ütleb Esther CBN'le, et ta nutab tihti vanemaid tabanud saatuse pärast.
Olen mures nende pärast,
sest neid võidakse peksta või neile muudmoodi haiget teha.
Ma ei taha, et nad peaks midagi sellist kogema.
Loodan ka, et neil on, mida süüa ja nad püsivad soojas,
kuna Põhja-Hiinas on talviti väga külm
Estheri isa Yang Xuan ja ema Yang Caizhen
osalesid registreerimata koguduse Linfen-Fushan juhtimises
Shanxi provintsis.
13.09.2009 sõitis 400 politseinikku ja muud ametnikku
päikesetõusu ajal koguduse ehitusplatsile,
kus mitmed kristlased ööbisid.
Osasid neist peksti, pea 30 sai vigastada
ja 10 koguduse juhti arreteeriti.
Bob Fu on ühingu "Hiina abi" rajaja ja president.
Ühing asub Texases ja aitab tagakiusatud Hiina kristlasi.
Antud koguduse näol on tegu
u 50 000-liikmelise evangeelse kodukogudusega.
Tegu on Hiina sisemaa misjoni tööviljaga.
Linfen on üle Hiina tuntud kui kodukoguduste piirkonnana.
See räägib sellest,
kui võimast mõju on see kogudus sellele piirkonnale avaldanud.
Ehk just seetõttu tundsidki Hiina võimud end ohustatuna
ja nad pidid midagi ette võtma.
Linfeni pastoreid süüdistatakse ebaseaduslikus põllumaa kasutamises
ja selles, et nende teenistused segavad liiklust.
Möödunud sügisel kohtu ette astudes määrati neile rahaline trahv
ja 2-7 aastat vabaduse kaotust.
Estri emale määrati 2 aastat ümberõpet töö tegemise kaudu.
Isa aga saadeti 3,5 aastaks vangi.
Gordon Chang - "Forbes" ajakirja Hiina analüütik ütleb,
et Hiina valitsus peab lootusetut võitlust
Hiina koguduste vastu.
Need põrandaalused kogudused, mida peetakse ebaseaduslikuks -
Hiina võimud püüavad seista nende vastu,
kuid ei suuda seda teha, sest neid inimesi on liiga palju.
Nii tekitab kommunistlik partei endale ise vaenlasi,
sest selles võitluses on usk palju tugevam kui valitsus.
Ester usub, et ta isa usk
on saanud läbi selle kogemuse tugevamaks.
Tema jaoks on see olnud julgustav usuproov Jumalalt,
mille eesmärk on muuta meid tugevamaks
ja panna meid veelgi enam armastama Jumalat.
Kuigi Estri endagi usk on saanud uuendatud,
tunneb ta siiski oma vanematest puudust.
Tal on kahju, et pere ei saa üheskoos kevadel Hiina uusaastat tähistada.
Ma ei saa kuulda nende häält ega tea isegi, kus nad praegu on.
See teeb mind ühtaegu kurvaks kui pahaseks.
Tom White, "Märtrite hääle" tegevjuht.
Ester on endiselt endast väljas selle kõige pärast,
kuid ta usk on jätkuvalt tugev ja ta näeb suuremat pilti.
Usun, et isegi keset kurbust võib kogeda teatud sorti rõõmu.
Rõõmu teadmisest, et Kristuses oleme me surematud
ja kogudus ei kaota.
Ester on pöördunud rahvusvahelise kogukonna poole,
paludes nende eestpalveid usuvangide eest Hiinas.
Meil on Jumalas suur pere, nii et palugem siis nende eest,
sest Jumal armastab neid endiselt.
Isegi, kui nad on vanglas.
Vestleme siis täna Hiina teemadel
ja jutuainet jagub, kuna Hiina on nii suur maa.
Seal on ka suurel hulgal kristlasi.
Inimesi, kes on usaldanud oma elu Jumala hoolde
ja järgivad Jeesust Kristust.
Me räägime üle sajast miljonist kristlasest.
Kas Hiina võimud on nõustunud selle tohutu hulga ees sellega,
et see seltskond saaks vabalt tegutseda,
kuna nii paljudest inimestest on saanud Jeesuse järgijad.
Eks Hiina usuvabaduse teema ole mitmetahuline.
Seal on piirkondi, kus usuvabadust on rohkem,
kui mõnes teises piirkonnas.
On provintse,
kus kristlasi kiusatakse taga täiesti süstemaatiliselt.
Väga palju sõltub iga provintsi valitsusest ja ametnikest,
kes mõjutavad väga palju kogu olukorda.
Kui mõelda viimase aja sündmustele,
siis septembris algas kohtuprotsess kahe kristlase üle,
mida läks koha peale vaatama ka palju kristlasi.
Nagu me teame, siis pastor ühes abikaasaga võeti kinni
nagu paljud teisedki kristlased,
kes tulid elama kaasa sellele kohtuprotsessile.
Kõik lasti küll hiljem vabaks,
va ühe kohtualuse poeg, kes on tänaseni vanglas.
Kui mõelda ühele teisele isikule,
kes sai 15-aastase vanglakaristuse ja on juba mitu aastat kinni istunud,
siis ta oli 1,5 aastat kinni istunud
omamata võimalust kohtuda oma naise ja lastega.
Vaadates nende juhtumite peale, paneb mõtlema,
millised inimõigused või võimalused kehtivad Hiina kristlastele?
Mainisid ennist pastor Pike'i, keda ma ka isiklikult tunnen.
Sain temalt ühe dokumendi,
mille kohaselt teda peeti 2008. aastal 18 korda kinni.
Kui sellised asjad sünnivad,
tekkib küsimus, mis Hiina ametnikel viga on?
Miks nad Hiina kristlaste peale selliselt reageerivad?
Sest kas kristlased mitte ei esinda parimat osa ühiskonnast,
olles ausad ja usaldusväärsed ning soovides aidata teisi
ja kellele seetõttu peaks pakkuma võimalikult palju tuge
ja võimalust vabalt tegutseda,
et teistestki võiks saada sama head kodanikud.
Tegu on ühtpidi väga raske küsimusega,
millele pole lihtne ühest vastust anda,
sest Hiina inimõiguste süsteem pole nadi mitte vaid kristlaste jaoks,
aga ka kõigile teistele,
kes esindavad mõnda erinevat vaadet võrreldes valitsuse vaadetega.
Usun, et Hiina võimud kardavad midagi.
Nad on nende aastakümnete jooksul kogenud ja näinud,
et ristiusk - usk Jeesusesse,
on võimsam kui valitsuse reeglid ja käsud.
Usun, et see on suurim mõju.
Räägitakse, et kui seal inimesi kinni peetakse,
on küsimus vastandlikes jõududes.
Mida sa sellest vastandlike jõudude mõttest arvad?
Ütleme nii, et valitseja Mao aegadel oli Hiina väga revolutsiooniline maa
ja nende revolutsioonide kaudu Hiina ka muutus.
Nii et seal need juured siis ehk ongi?
Nad kardavad, et kõik, mis on ametliku õpetuse vastu,
on otsekui vastandlik Hiina võimudele, kuigi tegelikkuses see pole nii.
Hiina kristlased soovivad ju oma maale parimat.
- Nii see kindlasti ongi.
Olen suhelnud nendega ja tean,
et nende südameigatsus on aidata ja ehitada üles oma ühiskonda,
et sellest saaks üks hea ühiskond.
Nii on nad selles vallas igati eesrinnas.
Tõsi, nende aeg kulub ka Jeesuse otsimisele
ja ühistele kogunemistele, sest kristlaste osadus on oluline.
Meie, kes me tunneme Jeesust isiklikult,
me ei saa jääda ilma usklike osadusest,
vaid me tahame minna kodukogudusse
ja olla koos nendega, kes usuvad Jeesusesse.
Hiinas pole igal juhul usuvabadust.
Soomes arvatakse sageli, et Hiina on ju vaba maa
ja seal on täisvabadus uskuda Jumalasse
ja käia vabalt kirikus.
Kuidas aga siis Hiina kogudused tegelikult toimivad?
Hiinas on kahte liiki kogudusi.
On üks isamaaline liikumine ja siis registreerimata kodukogudused.
Rääkides sellest isamaalisest kirikust, mis kuulub riigi valitsuse alla,
siis me peame mõistma, et koguduste registreerimine Hiinas
ei ole sama kui meil siin Soomes.
Arusaam sellest on erinev.
Hiinas tähendab koguduse registreerimine
valitsusele õiguse andmist olla kaasatud koguduse tegevusse.
Nii on selles isamaalises kirikus väga täpsed reeglid
ja valitsuse poolt valitud pastorid.
Kogudustel on oma kindlad kellaajad ja kindlad kogunemispaigad.
Nii et nad ei või kunagi minna suvalisel ajal kogudusse? - Ei.
Näiteks homme-õhtusele palvekoosolekule k 19.00.
Ei, see pole võimalik.
Lisaks pole ka koguduse-välised kokkusaamised
lihtsalt niisama lubatud,
et saada näiteks kellegi kodus kokku ja teha palveõhtu.
Seal ei saa ka alla 18-aastaseid evangeliseerida,
millest lähtuvalt ei saa lastele pidada pühapäevakooli.
See kõik tähendab seda, et registreeritud kogudused kogevad,
et nad peavad "keisrile" andma muudki
kui vaid seda, mis keisrile kuulub.
Ehk siis valitsusel on täielik võim nende üle.
Ka selle üle, mis kuulub Jumalale.
See on ka põhjus, miks kogudused pole tahtnud end registreerida,
sest nad tahavad evangeliseerida inimesi
ka väljaspool kogudust.
On arvutatud, et pea 80 miljonit inimest
kuulub kodukoguduste liikumisse ja registreerimata kogudustesse.
Umbes 4 aastat tagasi hakkas kehtima uus seadus,
mis annab kodukogudustele võimaluse end registreerida,
kuid tundub, et seda võimalust ei usaldata väga
ega usuta, et sellest oleks mingit abi.
Nägime siin videos Linfeni linna kogudusega juhtunut.
See puudutas sügavalt.
Ester rääkis seal oma vanemate vangistamisest jne.
Me läheme selle loo juurde veel tagasi,
kuid tahan küsida, mis seal koguduses täpsemalt sündis?
Teatud asjadest sai juba räägitud,
kuid kogu selle loo kohta on kindlasti rohkem infot.
Linfeni kogudus kuulub kodukoguduste võrgustikku.
Sellesse kogudusse kuulub 50 000 liiget,
ehk siis neil on linnas 30 erinevat tegevuskohta.
- Ehk siis tegu pole mingi väikese kogudusega?
Kindlasti mitte!
See kogudus on kunagise Hiina sisemisjoni töö vili,
ehk siis rajatud juba üle 100 aasta tagasi.
Kuid 1949. a. riigipöörde ajal tühistas Mao kõik sellised asjad
ja see kogudus liideti vägisi isamaalise kogudusega.
Samal ajal võeti ka kõik välismaa misjonärid vangi
või saadeti maalt välja.
Kuid see kogudus on siiski hoidnud alal oma usu.
1970. aastal oli sellel 1000 liiget.
1979. aastal lõi aga kogudus isamaalisest kogudusest lahku.
Kuna olukord oli muutunud talumatuks
ja neil oli raske tegutseda. - Just nii.
Küsimus oligi evangelisatsiooni võimalustes
ja ka koguduse siseasjades.
Kuid Linfeni kogudust peetakse ebaseaduslikuks,
kuna nad pole registreeritud kogudus.
Ometi said nad tegutseda,
kuni selle traagilise sündmuseni 2009. aasta septembris.
Olukord oli traagiline nii selles osalenutele,
kui ka meile, kes me sellest uudistes kuulsime.
Mis sel septembrikuu hommikul siis täpsemalt juhtus,
kui asjad läksid käest ja täiesti vales suunas?
See juhtus siis 2009. aasta septembris.
Linfeni linnaametnikel sai kõrini sellest,
et kogudus muudkui kasvas ja kasvas.
Muide, riigiametnikud survestasid linnaametnikke
võtma selle "usulise probleemi" osas midagi ette.
Vähemalt nii nad seda nägid.
- "Usulise probleemina"? Just.
See on usuline probleem, kui inimesed usuvad Jeesusesse?
Paljud Linfeni koguduseliikmed magasid seal koguduse ruumides,
kuna nad olid ehitamas kogudusele uut hoonet
ja mitmed tööd olid pooleli.
Lisaks sellele oli seal kõrval kohe ühe koguduseliikme tehas -
"Heade uudiste riiete- ja kingavabrik".
Nad ärkasid hommikul politsei sissetungi peale
ja muu rahvahulga peale.
Neid hakati üles äratama ja peksma.
Kõigil majja tunginutel oli käe peal kollane pael,
mille järgi üksteist ära tunda, et mitte üksteisele peksa anda.
Olukord ise oli väga traagiline, sest koguduseliikmeid peksti selliselt,
et 20 inimest said ikka väga tõsiselt viga.
Kui nad haiglasse viidi,
oli valitsuse poolt korraldus mitte teha neile vereülekannet
ehk siis nende kristlaste usku püüti murda kõikvõimalikul moel.
Kogudusehoone ja pooleliolev ehitis tehti maatasa.
Suured buldooserid tegid need maatasa,
mis oli koguduseliikmete jaoks muidugi šokk.
Sellest hoolimata tulid nad järgmine päev
sinna uuesti kokku
ja palvetasid, laulsid ning ülistasid Jumalat.
Ametnikud lubasid küll tehtud kahju korvata, kuid...
Et siis algul hävitatakse ja siis korvatakse kahjud.
Ei tea, kas see on Ameerikast üle võetud,
kus Ameerika on teinud ka Iraagi maatasa
ja hakanud seda siis uuesti üles ehitama.
Kuid see selleks.
Kuidas see lugu siis edasi läks?
Koguduse juhid palusid linnaametnikelt audientsi,
et arutleda nende teemade üle.
Ametnikud lubasid u 170 000 suurust hüvitist,
et ehitada see hoone uuesti üles.
Samas aga ütlesid,
et kogudus võib jätkata vaid teatud tingimustel.
Koguduse juhid polnud selle pakkumisega nõus,
vaid lubasid viia selle loo pealinna juhtideni.
Kuid kui nad siis järgmine päev olid rongi peale minemas,
võeti nad kinni,
et takistada nende edasi liikumist.
Juhid ühes nende peapastoriga võeti kinni,
keda süüdistati sotsiaalse ühtsuse häirimise eest.
Nii et sotsiaalne aspekt toodi taaskord välja.
Kokku peeti lõpuks kinni 10 koguduse juhti.
Kuidas see edasi läks?
Tõenäoliselt järgnes mingi kohtuprotsess jne.
Räägi sellestki meile.
Jaa, kohtuprotsess toimus, kuid see oli täielik farss.
Pereliikmetel ei lubatud osaleda, mis muidu on igati normaalne.
Põhjuseks toodi seagripi oht.
Koguduse juhti ja peapastorit
süüdistati põllumaa mitteotstarbelises kasutamises
ja reisimisreeglite rikkumises
ja talle määrati 7 aastat vanglat.
Väga kõva karistus millegi sellise eest.
Seda kõike kuuldes imestavad vast vaatajadki,
et kuidas see saab võimalik olla?
Kuid see on võimalik.
Me peame mõistma, et me elame maailmas,
kus üldised uudiste- ja meediakanalid söödavad meile ette täielikku jama.
Seda siis selles mõttes, et räägitakse hoopis millestki muust.
Seetõttu tahangi peatuda selle juures,
et need teemad tuleb tõsta esile ja tõde tuleb tuua päevavalgele.
Meil peab jaguma julgust rääkida tõtt ka Hiina olukorra suhtes.
Kui aga mõelda Estrile, siis kus ta üldse täna on?
Ta õpib Ameerikas piiblikoolis.
Piiblikoolis.
Nägime selles videos, kui murtud ta sellest olukorrast oli
ja kuidas ta muretseb vanemate hakkama saamise pärast
keset külma talve.
Nii ta vanemad kui onud-tädid said kõik pikad karistused.
Nii oli.
Kuidas me saaks sinu arvates sellises olukorras aidata?
Vaatajad võivad võtta ühendust meie kantseleiga,
paludes me käest nö "vangide nimekirja".
Oleme talletanud erinevates maades vangis istuvate vangide nimed -
sh siis ka nende Linfeni linna pastorite nimed.
Seal on ka aadressid,
nii et neile võib saata julgustavaid kirju ja kaarte.
Teksti osas, mida kirjutada, peab olema muidugi ettevaatlik,
kuid me saame anda vastavaid juhiseid.
Lisaks sellele esitame me armuandmispalveid
oma usuõdede- ja vendade eest.
Ühesõnaga, Stefanus ühingust saab täpsemat infot
kõigi nende olukordade ja arengute kohta.
Lisaks võib külastada me kodulehte,
kus avaldame uudiseid erinevate maade kohta.
Sealt leiab ka muud infot me tegevuse kohta.
Julgustan kõiki tellima endale ka Stefanuse uudistekiri,
mis jagab üle kuu olulist infot,
mille abil saad täpsemat infot ja ka suuniseid palveks.
Samas saad olla kursis üle maailma toimuvaga,
jagades neid asju oma kodu- või palvegrupis
ja paludes ühiselt nende asjade eest.
Sest kui me palvetame, siis Jumal ka tegutseb.
Meie asi on astuda palvesillale,
kus kohtuda oma usuõdede-vendadega.
Meil pole võimalik näha neid vanglas, kuid me saame kohtuda palve kaudu.
Nii et aitame siis sellisel moel kaasa.
Palume veel hetkeks kõigi tagakiusatud kristlaste eest.
Ole hea.
Isa, me tuleme Su ette Jeesuse nimel
ja toome kõik oma tagakiusatud usuõed- ja vennad Su ette.
Issand, Sina tead kõigi vangistatute olukorda
ja Sa tead ka nende pereliikmete olukorda.
Seda, kuidas nad igatsevad üksteise järele
nõnda nagu Ester oma vanemate järele.
Issand, tröösti neid
ja saada oma inglid teenima oma pühasid.
Aita neid kõiges, kus nad vajavad Su tarkust ja arusaamist.
Püsigu nad Sinu armust kindlana usus.
Aitäh Sulle, et nad võivad olla Sinu Sõna edasikandjad
ka keset oma vangistust just seal, kus nad on.
Me kiidame ja ülistame Su püha nime, aamen.
Aitäh Marjukka selle aja eest, mis puudutas sügavalt.
Aitäh teilegi, et olite meiega!
Olge õnnistatud seal teisel pool ekraani!
Üheskoos saame seda kõike edasi viia!
Tõlge: Anne-Ly Raukas